  Майя Бывальцева Геннадий Красильниковлэн Ижкарысь музей-квартираез Удмуртиысь литература ӧръя ужась музейёсты огазеясь луыны кулэ. Удмурт гожъясез тодэ ваён ӝытын со сярысь вераз Кузебай Герд нимо йӧскалык музейлэн кивалтӥсез Александр Волков. Туннэ Удмурт Элькунын одӥг гинэ литературая кун музей — со гожъясьлэн (Геннадий Красильниковлэн — ред.) мемориальной музеез. Ми тыршиськомы, со элькунысь музейёс пӧлын валтӥсь, сыӵе огазеясь инты мед басьтоз шуыса. Валамон, нырысь ик мон верасько литература ӧръя ужась музейёс сярысь — Алнаш ёросын Ашальчи Окилэн музеез, Кизнер ёросын Короленколэн музеез, школа музейёс Александр Волков, Удмуртиысь Кузебай Герд нимо йӧскалык музейлэн кивалтӥсезГеннадий Красильниковлэсь Ижкарысь музей-квартиразэ1989-тӥ арын усьтӥзы. Горький нимо урамысь 45 номеро юртысь патерын со семьяеныз 1965–1974 аръёсы улӥз. Отын музей кылдытон понна трос тыршиз гожъясьлэн сузэрез Мария Дмитриевна Ишматова. Музей удмурт литератураысь классиклэн улонэныз но творчествоеныз тодматэ, озьы ик ужаз но огшоры улоназ кутӥськись арбериосты адӟыны луэ. Нош 5-тӥ пӧсьтолэзе 1991-тӥ арын Алнаш черкогуртын Геннадий Красильниковлэсь музей-юртсэ усьтӥзы. Со коркаез гожъясь ачиз пуктэм вылэм. 1989-тӥ арын юртэз выль кузёосызлэсь басьтӥллям но музей лэсьтыны малпаллям. Туж бадӟым тау карыны кулэ солэн сузэрезлы но кузпалызлы, шуиз ивортолдэтъя «Удмуртия» агентстволы музей-юртлэн нырысетӥ кивалтӥсез Валентина Кириллова. Ми туж бадӟым тау кариськом Мария Дмитриевналы но Зинаида Степановналы. Геннадий Дмитриевичлэн кузпалыз улэп на вал, куке ми музей лэсьтӥмы, со милемлы туж трос арбери сётказ. Сыӵе арбери, кудъёсыз Алнашысь тӥнь та выль юртлы октэмын вал. <…> Ваньзэ быгатэм утьыны и сыӵе ваньмыз, али гинэ соин выремын кадь ай. И вот со Зинаида Степановналэн утем ваньбурезлы луыса ми быгатӥмы сыӵе копак мемориальной пушсэ лэсьтыны музеймылэсь Валентина Кириллова, Алнашысь Геннадий Красильниковлэн музей-юртэзлэн нырысетӥ кивалтӥсезАлнашысь музейлэн кутсконэз сярысь вераса, Валентина Кириллова тодаз вайиз Москвае нимысьтыз курсъёсы ветлэмез сярысь. Ӵапак отын со нырысьсэ кылэм, музейлэн лулыз вань шуыса. Тани али кинъёс мон интые ужаны кутскемын, со нылъёсыз но дышетӥ ни: ми музее пырыкумы котьку, но ӟечьяськиськом вал: «ӟечбур» но шуиськом вал, «умой» о-о, «привет, Геннадий Дмитрич»! И кошкыкумы но: «ярам, ӟеч кӧл ни», озьы шуыса кошкиськом вал. Ӵем дыръя (тани кытӥяз олокыӵе но дыръёс луо) ужрад кыӵе ке но дасяськод, уг пишмы яке мар, «ой, Геннадий Дмитрич, юрттӥськы». И вот как будьто бы кылэ, йыре кыӵе ке но выль малпан лыктэ, ваньмыз пишме. «Вот ведь, Геннадий Дмитричлэн точно татын лулыз вань» шуыса вераськиськом вал ми Валентина Кириллова, Алнашысь Геннадий Красильниковлэн музей-юртэзлэн нырысетӥ кивалтӥсезАлнашысь урам но, кытын музей-юрт сылэ, Геннадий Красильниковлэсь нимзэ нуллэ. Валентина Кирилловалэн верамезъя, котькуд ар гожъясьлэн вордскем нуналэз котырын (7-тӥ пӧсьтолэзь) со ульчаын улӥсь вань калыкен ӵош урамзылэсь праздниксэ ортчытъяло. Тегъёс: Лулчеберет Ижкар Литература Музей Удмуртия гожъясьёс Алнаш Красильников  